CELEX: 31981R0571
Language: el
Date: 1981-03-04 00:00:00
Title: Κανονισμός (ΕΟΚ) αριθ. 571/81 τής Επιτροπής τής 4ης Μαρτίου 1981 περί τροποποιήσεως τού κανονισμού (ΕΟΚ) αριθ. 1530/78 «περί καθορισμού τών λεπτομερειών εφαρμογής τού καθεστώτος ενισχύσεως γιά ορισμένα μεταποιημένα οπωροκηπευτικά»

Avis juridique important

|

31981R0571

Κανονισμός (ΕΟΚ) αριθ. 571/81 τής Επιτροπής τής 4ης Μαρτίου 1981 περί τροποποιήσεως τού κανονισμού (ΕΟΚ) αριθ. 1530/78 «περί καθορισμού τών λεπτομερειών εφαρμογής τού καθεστώτος ενισχύσεως γιά ορισμένα μεταποιημένα οπωροκηπευτικά»  

Επίσημη Εφημερίδα αριθ. L 058 της 05/03/1981 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 571/81 ΤΗΣ ΕΠΙΤΡΟΠΗΣ  της 4ης Μαρτίου 1981  περί τροποποιήσεως του κανονισμού (ΕΟΚ) αριθ. 1530/78 «περί καθορισμού των λεπτομερειών εφαρμογής του καθεστώτος ενισχύσεως για ορισμένα μεταποιημένα οπωροκηπευτικά»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 3454/80 (2), και ιδίως το άρθρο 3γ,  Εκτιμώντας:  ότι, λαμβάνοντας υπόψη τις δυσχέρειες που επήλθαν συνεπεία των σεισμών στην Ιταλία, πρέπει, για να διευκολυνθεί η λειτουργία των επιχειρήσεων που παράγουν τοματοπολτό και χυμούς τοματών, να προσαρμοσθούν ορισμένες από τις λεπτομέρειες σχετικά με την κατάθεση της αιτήσεως ενισχύσεως για τα προϊόντα αυτά, οι οποίες προβλέπονται στον κανονισμό (ΕΟΚ) αριθ. 1530/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2546/80 (4)·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Μεταποιημένων Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 παράγραφος 2 εδάφιο δεύτερο του κανονισμού (ΕΟΚ) αριθ. 1530/78, προστίθεται το ακόλουθο κείμενο:  «Εν τούτοις, όσον αφορά τις βιομηχανίες στην Ιταλία για την περίοδο 1980/1981:  - η ποσότης τοματοπολτού και χυμού τοματών η οποία είναι δυνατό να υποστεί περαιτέρω επεξεργασία και συσκευασία δεν δύναται να υπερβαίνει το 50 % της συνολικής παραγόμενης ποσότητος,  - η συμπληρωματική αίτηση για ενίσχυση υποβάλλεται το αργότερο την 31η Μαΐου της τρέχουσας περιόδου.»  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Μαρτίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 360 της 31. 12. 1980, σ. 16.  (3) ΕΕ αριθ. L 179 της 1. 7. 1978, σ. 21.  (4) ΕΕ αριθ. L 260 της 3. 10. 1980, σ. 14.